"Emme, mis see on?"  "Soolapekk."  "Kas ma võin seda natuke praadida?"  "Võib ka palju. Aga seda tuleb enne loputada. Muidu on liiga soolane."    Põnn on mõnda aega köögis, siis ilmub tagasi uksele.    "Emme, mis selle pekiga tuli teha, koputada või loputada?"    Kusjuures, meil on täiesti toimiv suitsuandur. Suutsin ta lõpuks vaikima sundida. Enne tegin rea minulikke lükkeid: üritasin karpi vaigistada (põhiliselt verbaalselt), avasin aknad (ei mõjunud), üritasin tööle panna seinataguse dušinurga  ventilaatorit (aga et see käivitub teatud õhuniiskuse juures, siis vehkisin seal natuke dušisegistiga, sain paar täistabamust, aga mitte soovitud tulemust), lõpuks ronisin uuesti lae alla ja võtsin korraks patarei välja.  Huh.    Rott istub siiani heitunult puurinurgas ja hoiab kõrvitsaseemneid kõrvas.